**ΘΟΥΚΥΔΙΔΟΥ ΙΣΤΟΡΙΑΙ**

**Βιβλίο 3.**

**Κεφάλαιο 73 και 74 παράγραφος 1**

**Μετάφραση**

**73.** Και την επόμενη ημέρα έκαναν μικροεπιθέσεις για λίγο και στους αγρούς έστελναν παντού εδώ και εκεί και οι δύο (απεσταλμένους), τους δούλους προσκαλώντας και ελευθερία υποσχόμενοι. Και ο μεγαλύτερος αριθμός από τους δούλους πήγαν σύμμαχοι με τους δημοκρατικούς, και στους άλλους από τη στεριά οκτακόσιοι μισθοφόροι.

**74.** Κι αφού πέρασε μια μέρα πάλι γίνεται μάχη και νικούν οι δημοκρατικοί και εξαιτίας της ισχύος των θέσεών τους και επειδή είχαν αριθμητική υπεροχή. Και οι γυναίκες τους υποστήριζαν με τόλμη χτυπώντας από τα σπίτια με κεραμίδια και υπομένοντας το θόρυβο της μάχης, σε αντίθεση με τη γυναικεία φύση τους.

**Ασκήσεις:**

**Νοηματικές**

1. Γιατί νομίζετε ότι οι δούλοι πήγαν με το μέρος των δημοκρατικών και όχι των ολιγαρχικών; Πού βρίσκουν οι ολιγαρχικοί βοήθεια;
2. Πώς παρουσιάζει ο Θουκυδίδης τις γυναίκες στο απόσπασμά μας;

**Γραμματικές – Συντακτικές**

1. προύχων: να κάνετε χρονική αντικατάσταση
2. βάλλουσαι: Να γράψετε και να μάθετε τους αρχικούς χρόνους του ρήματος και να κάνετε εγκλιτική αντικατάσταση στο Μέλλοντα της ενεργητικής και της μέσης φωνής στο β΄ενικό πρόσωπο.
3. φύσιν: Να το κλίνετε στους δύο αριθμούς.

**Ευμολογικές:**

1. ὑπομένουσαι: Να γράψετε σύνθετα ρήματα, ουσιαστικά και επίθετα με δεύτερο συνθετικό το ρήμα μένω και να γράψετε τρεις προτάσεις (μία με ένα ρήμα, μία με ένα ουσιαστικό και μία με ένα επίθετο)
2. Βρείτε μέσα στο κείμενο ετυμολογικά συγγενείς λέξεις με τις παρακάτω: νηοπομπή, επίκληση, πληθυντικός, επικουρικός, πρόσχημα, βλήμα.

**ΘΟΥΚΥΔΙΔΟΥ ΙΣΤΟΡΙΑΙ**

**Βιβλίο 3.**

**Κεφάλαιο 74 παράγραφοι 2-3**

**Μετάφραση**

**74.** Και όταν έγινε υποχώρηση αργά το απόγευμα, επειδή οι ολιγαρχικοί φοβήθηκαν μήπως οι δημοκρατικοί με αιφνιδιαστική έφοδο επιτεθούν και καταλάβουν το ναύσταθμο και τους σκοτώσουν, βάζουν φωτιά στα σπίτια κυκλικά γύρω από την αγορά και στις πολυκατοικίες, για να μη γίνει έφοδος, χωρίς να «λυπηθούν» ούτε δικό τους ούτε ξένο (σπίτι), ώστε και πολλά εμπορεύματα των εμπόρων κάηκαν και η πόλη ολόκληρη κινδύνευσε να καταστραφεί, αν φυσούσε άνεμος τη φωτιά με κατεύθυνση προς αυτή.

Και όταν αυτοί σταμάτησαν τη μάχη, καθώς και τα δύο στρατόπεδα απείχαν από πολεμικές ενέργειες τη νύχτα βρίσκονταν σε επιφυλακή. Και το κορινθιακό πλοίο, όταν είχαν νικήσει οι δημοκρατικοί, ανοίχτηκε με προφυλάξεις στο ανοιχτό πέλαγος, και από τους μισθοφόρους οι περισσότεροι διέφυγαν με προσοχή και πέρασαν στη στεριά.

**Ασκήσεις:**

**Νοηματικές**

1. Γιατί καίνε οι ολιγαρχικοί τα σπίτια γύρω από την αγορά;
2. Γιατί αποχωρεί το κορινθιακό καράβι; Πώς κρίνετε την πράξη αυτή;

**Γραμματικές – Συντακτικές**

1. Να βρείτε τις δευτερεύουσες προτάσεις του κειμένου και να τις αναλύσετε (είδος, εισαγωγή, εκφορά, συντακτικός ρόλος και στους υποθετικούς υπόθεση, απόδοση, είδος).
2. φλογί: Να το κλίνετε στους δύο αριθμούς.

**Ευμολογικές:**

1. ἐπεγένετο: Να γράψετε παράγωγες λέξεις από το β΄συνθετικό της λέξης
2. Βρείτε μέσα στο κείμενο ετυμολογικά συγγενείς λέξεις με τις παρακάτω: ναυτικός, κράτος, συνοικισμός, έγκαυμα, μάχιμος, αγωγιμότητα, κόμιστρα